‎Mintea umană.
‎Ce mașinărie iscusită!
‎Pe de o parte, e cea care-ți permite ‎să urmezi acest manual‎,
‎pentru a-ți găsi locul ‎în panteonul liderilor de sectă.
‎Dar tot ea e ‎și izvorul gândirii independente.
‎Dacă adepții tăi ar gândi independent, ‎tot ce ai clădit s-ar putea nărui.
‎Dacă vrei să-ți controlezi adepții,
‎trebuie să nu gândească cu capul lor,
‎ca să nu se întrebe ‎de ce ai ținut o femeie închisă
‎sau de ce pui oamenii ‎să-ți facă favoruri sexuale.
‎Cinicii ar numi-o spălare pe creier,
‎dar un lider de sectă abil ‎apreciază educația temeinică.
‎E o îndoctrinare care te transformă ‎în persoana care vrea secta să fii.
‎Învață de la voinicul ăsta!
‎Jaime Gomez, liderul celei mai sexy secte ‎a anilor '80, Buddhafield.
‎Buddhafield era un grup New Age
‎plin de actori, dansatori și fotomodele,
‎oameni frumoși cu înclinații artistice.
‎Jaime a dominat inima, mintea și trupul ‎adepților săi timp de peste două decenii,
‎făcându-i să-i împlinească toate poftele.
‎Dacă poți sta gol în fața stăpânului tău, ‎poți sta gol în fața lui Dumnezeu.
‎Aplică metoda lui Jaime și grupul tău ‎va conștientiza prezența ta divină,
‎devenind închis față de orice altceva.
‎CUM SĂ DEVII UN LIDER DE SECTĂ
‎3. TRANSFORMĂ-LE PERCEPȚIA ‎JAIME GOMEZ
‎Pentru cei peste 100 de acoliți ‎din secta Buddhafield,
‎Jaime Gomez, cunoscut și drept „Andreas”, ‎reprezenta adevărul suprem.
‎Acum mi se pare îngrozitor, ‎dar mi-aș fi dat viața pentru el.
‎Ne-a convins că e unicul lucru valoros.
‎L-am iubit.
‎Chiar l-am iubit până la capăt.
‎Înainte să afli ‎cum stăpânea Jaime manipularea mentală,
‎hai să-i înțelegem primele piruete ‎pe calea către a deveni guru!
‎FAPTUL NR. 1 ‎JAIME A VRUT MEREU SĂ FIE VEDETĂ
‎S-a născut în Venezuela.
‎A venit la Hollywood ‎ca să devină actor și dansator.
‎Era foarte încântat de el însuși,
‎dar cei de la Hollywood ‎n-au fost la fel de încântați.
‎N-a reușit să fie ‎nici dansator profesionist, nici actor.
‎A jucat în filme porno o vreme, ‎dar nu i-a ieșit.
‎Cum să n-ai succes ‎nici măcar în filme porno?
‎Doar știți cum se spune: ‎„Dacă nu poți să faci, predai.”
‎Până la urmă, a devenit ‎profesor de actorie în Florida.
‎Așa a început să adune oameni.
‎Cursurile lui de actorie ‎au devenit tot mai spirituale.
‎FAPTUL NR. 2 - BUDDHAFIELD ERA UN REFUGIU ‎DUPĂ DECENIUL INDIVIDUALISMULUI
‎Eram în inima Hollywoodului de Vest.
‎Oamenii duceau o viață superficială.
‎Nu îi interesa nimic ‎în afară de următorul pretendent
‎sau următoarea slujbă.
‎Jaime a profitat de superficialitatea ‎vieții americane de zi cu zi.
‎Spunea lucruri care m-au atins.
‎Dacă te gândești la trecut, ‎vei fi nefericit.
‎Parcă făceam parte din ceva ‎care era mai presus de mine.
‎„Facem ceva bun și vrem să promovăm ‎elevarea conștiinței umane.”
‎FAPTUL NR. 3 - JAIME A CREAT ‎O POVESTE EMOȚIONANTĂ „DESPRE ORIGINI”
‎Jaime ne-a spus că a întâlnit un guru
‎și a atins spontan iluminarea.
‎Și a înțeles că trebuie ‎să conducă alți oameni
‎spre trezirea conștiinței și iluminare.
‎Dar poate că Jaime urma deja ‎învățăturile manualului încă de atunci.
‎Nu a avut niciun maestru.
‎Avea lângă scaun o geantă cu multe cărți.
‎Le scotea și folosea exerciții din ele.
‎E clar că se uita la alți lideri de secte ‎ca să afle ce are de făcut.
‎La mijlocul anilor '90,
‎Jaime domina total ‎un grup tot mai mare de adepți
‎a căror unică dorință era să satisfacă ‎capriciile tot mai bizare ale stăpânului.
‎Cum aplici, ca șarlatanul ăsta musculos, ‎acest capitol-cheie din manual?
‎Iată primul pas!
‎TACTICĂ ‎OFERĂ-LE CEVA UNIC
‎Calea către controlul deplin ‎începe prin înțelegerea dorințelor țintei.
‎Toți vrem să cunoaștem adevărul.
‎Nu te alături unei secte,
‎ci te transformi în cineva mai fericit,
‎mai asemănător cu cel care crezi ‎că ai putea fi.
‎Pentru a profita pe deplin ‎de această promisiune,
‎urmează-ți chemarea fără rezerve!
‎Majoritatea liderilor de sectă au ceva ‎care pare foarte special
‎și la care ți se dă acces exclusiv.
‎De-ar fi ceva care e disponibil altundeva, ‎de ce ai intra în sectă?
‎Pentru membrii Buddhafield,
‎Jaime oferea o cale directă ‎de acces la divinitate, prin meditație.
‎Părea venit de pe alt tărâm.
‎Simțea că știe totul.
‎Vorbea de parcă știa totul, ‎iar eu sorbeam totul ca un burete.
‎Spunea că era ‎„învăluit în conștiința lui Dumnezeu”
‎și că puteam deveni ca el prin meditație.
‎Dar unii nu vor crede ‎în oferta ta exclusivă
‎până nu văd cum funcționează.
‎Chris Johnston a intrat în Buddhafield ‎la 19 ani și nu simțea că i se potrivește.
‎Toți ziceau: „Am văzut lumina, ‎m-am pierdut în ea.”
‎Simțeam că ceva e în neregulă cu mine ‎și că nu înțeleg.
‎Jaime cunoștea soluția.
‎Își invita discipolul să primească ‎un transfer de energie de la maestru,
‎un proces pe care-l numea „Shakti”.
‎Stătea ca pe un tron ‎și zicea: „Închide ochii!”
‎Apoi te apăsa cu degetul pe frunte ‎cât de tare putea.
‎Mi-a atins fruntea și am văzut lumina.
‎Am văzut lumina.
‎Și am zis: „Doamne!
‎Fir-ar să fie! E pe bune.”
‎M-am implicat total.
‎Mult mai târziu, Chris a aflat ‎ce putere divină folosise Jaime
‎ca să facă să apară lumina miraculoasă.
‎Avea o lanternă micuță pe care o aprindea ‎și o stingea așa în fața ochilor mei.
‎După ce auzi luni de zile despre lumină ‎și despre iluminarea lui Jaime,
‎ajungi să crezi, ‎fiindcă toți vorbesc despre asta.
‎Shakti era doar o introducere.
‎Principala atracție era „Cunoașterea”.
‎Cine vrea să ceară astăzi Cunoașterea?
‎Cunoașterea.
‎Cunoașterea era experimentarea directă ‎a lui Dumnezeu.
‎Și cine n-ar vrea așa ceva?
‎Cunoașterea consta ‎în patru tehnici de meditație.
‎A luminii și muzicii.
‎A sunetului interior ‎și a cuvântului sfânt.
‎plus un transfer de energie.
‎Eu am primit-o.
‎Pentru mine, a fost foarte puternică. ‎M-a dat pe spate.
‎Dar adevărata putere a Cunoașterii ‎era caracterul ei exclusivist.
‎Unii au fost acolo cu anii ‎și nu au primit-o.
‎Dacă nu primeai Cunoașterea de data asta, ‎ziceai: „Nu eram pregătit”.
‎E ca la triatlon. „Nu eram pregătit, ‎n-am putut concura, dar mă mai pregătesc.”
‎Ne tot pregăteam ‎ca această experiență să fie mai adâncă.
‎Puteai doar să înțelegi ce înseamnă ‎să ți se reveleze Dumnezeu în formă pură.
‎În sfârșit!
‎Când crezi că primești puțin din ceva, ‎vrei mai mult și investești în continuare.
‎Într-un fel, face parte din jocul ‎jucat de liderul sectei.
‎Oferirea unei promisiuni rare și vagi ‎e o metodă sigură de a momi oamenii.
‎Ești gata să-i influențezi și mai mult?
‎Următorul pas din manual ‎prezintă avantaje serioase.
‎TACTICĂ ‎CERE SĂ FII SLUJIT
‎Ca să-i controlezi, ‎fă-i să-și petreacă timpul în mod plăcut,
‎să aloce timp lucrurilor importante ‎și să nu aibă niciodată mult timp liber!
‎Eu zic mereu: dacă vrei un muncitor bun, ‎angajezi un fost sectant,
‎fiindcă sunt obișnuiți ‎să muncească din greu, multă vreme.
‎Asta se datorează faptului ‎că, pentru a controla mintea adepților,
‎trebuie să le controlezi și acțiunile.
‎E un adevăr de natură psihologică
‎că, dacă facem ceva cu mult efort ‎pentru un timp îndelungat,
‎devenim tot mai implicați emoțional.
‎Ne e tot mai greu să renunțăm.
‎Dacă faci din îndeplinirea dorințelor tale ‎cheia evoluției spirituale a discipolilor,
‎viața devine o plăcere.
‎În Buddhafield, asta se numea „slujire”.
‎Slujirea însemna multe lucruri.
‎Exista slujire în sensul general ‎și slujirea stăpânului,
‎cea mai de seamă la care aveai acces.
‎Era un dar să-l slujești pe el.
‎Parcă făceam ceva special ‎pentru Dumnezeu.
‎Era o luptă pentru a avansa în ierarhie.
‎Cu cât erai mai aproape de stăpân, ‎cu atât erai mai apreciat,
‎fiindcă te aflai în prezența lui.
‎La început, i se scoteau pantofii ‎și i se cărau cărțile,
‎iar mai apoi îi căram scaunul ‎și îi făceam scaune noi.
‎El nu făcea absolut nimic.
‎Eforturile neobosite ale adepților ‎făceau din viața lui Jaime
‎o serie nesfârșită de plăceri.
‎Începe cu programul de dimineață,
‎care include timp pentru meditație ‎sau orice altceva îi dorește inima.
‎Urmează primul masaj al zilei.
‎Ca mulți alții, am învățat să fac masaj ‎pentru a-l putea sluji în acest fel.
‎Dedica sfârșitul dimineții plimbării ‎în grădinile îngrijite cu drag de adepți,
‎care îi pregăteau și un prânz organic.
‎Ținea apoi ședințe de terapie individuală,
‎făcea mișcare…
‎i se mai făcea un masaj
‎și lua cina, ‎pregătită din produse de la fermă.
‎Adepții îl slujeau pe Jaime ‎și înainte de culcare,
‎citindu-i povești chiar și trei ore.
‎Era ca un împărat.
‎Eram mereu în priză, ceea ce făcea parte ‎din modul lui de a ne controla.
‎Exista apoi și partea financiară.
‎Dacă voia o mașină nouă, ‎vedeam cine putea dona pentru ea.
‎Dacă avea nevoie ‎de un peisagist pentru grădină,
‎se făcea o chetă special pentru asta.
‎Se numeau „bani de slujire”. ‎Îl slujeai pe guru.
‎Slujirea putea îmbrăca și forme ciudate.
‎Jaime și-a mutat grupul ‎de la Hollywood la Austin, în Texas.
‎Acolo, marele guru a adoptat un nou scop.
‎Construirea unui spațiu sacru ‎pentru practica sa spirituală preferată.
‎Se pare că fusese protagonist ‎al Companiei de balet din Oakland.
‎Dansul era arta lui. ‎Voia o mică sală de balet.
‎Adepții au plănuit cum să construiască
‎și cum să plătească factura.
‎Încep lucrările pe un teren din vestul ‎orașului Austin, clădind totul de la zero.
‎Jaime își exprimă des părerea ‎și comandă schimbări, unele majore.
‎Când vine vorba ‎de a îndeplini viziunea stăpânului,
‎banii adepților nu sunt o problemă,
‎căci niciun sacrificiu nu e prea mare.
‎Când e gata sala, Jaime cere ‎și mai mult devotament pentru artă.
‎Repetă dansul și fă-l ca lumea!
‎Nu eram pasionat de balet,
‎dar el era,
‎deci am învățat cu toții.
‎Era o producție completă.
‎Doar eu am voie să greșesc.
‎A durat ani de zile. Ani!
‎Totul era de calitate, luminile,
‎muzica, costumele, decorul.
‎Până la urmă, spectacolul a fost gata,
‎dar au fost puține reprezentații.
‎L-am jucat doar o dată
‎și doar în fața unui public alcătuit ‎din membrii și simpatizanții grupului.
‎Ce păcat!
‎Acum, că dispui ‎de timpul și de banii adepților,
‎probabil te simți încrezător,
‎dar control deținut asupra gândirii lor ‎e încă fragil.
‎Cum să te asiguri ‎că nu le intră în cap idei greșite?
‎TACTICĂ ‎IMPUNE CONFORMITATEA
‎Ca lider de sectă, uneori nu e suficient ‎să faci oamenii să gândească la fel.
‎Trebuie să duci lucrurile mai departe.
‎Sectele șterg individualitatea membrilor ‎schimbându-le înfățișarea.
‎Când toată lumea poartă ‎același tip de rochie,
‎când toți se rad în cap ‎sau au aceeași tunsoare,
‎acestea sunt căi ‎de a inhiba gândirea critică
‎și de a ne face ‎să nu punem nimic la îndoială.
‎Dacă vreun adept iese în evidență, ‎fă-l să se supună!
‎Ia-te după acești maeștri ai manipulării!
‎Membrii familiei Manson erau condiționați ‎să urmeze exemplul și ordinele lui Charlie
‎și l-au urmat când, în închisoare, ‎și-a făcut un X pe frunte cu cuțitul.
‎Adepții Synanon, program de dezintoxicare ‎devenit sectă, fondat de Charles Dederich,
‎arătau atât de similar,
‎încât George Lucas a recrutat dintre ei ‎figuranți pentru filmul lui, ‎THX 1138.
‎Liderul Heaven's Gate Marshall Applewhite ‎și adepții lui purtau haine călugărești,
‎dar le-au înlocuit cu salopete și teniși ‎atunci când s-au sinucis în grup.
‎Pentru a crea uniformitate între adepți, ‎Jaime începea la bucătărie.
‎Cea mai vizibilă formă ‎a conformismului nostru era dieta.
‎Nu aveam voie să mâncăm ‎lactate, grâu, porc sau vită.
‎Nu consumam cofeină, alcool, gluten.
‎Nici zahăr sau miere.
‎Și erai ostracizat dacă erai prins ‎mâncând ciocolată, Doamne ferește!
‎M-ar fi îngrozit dacă cineva ‎și-ar fi pus parmezan în salată.
‎Jaime era și mai strict ‎în privința înfățișării adepților săi.
‎Exista un unic standard de frumusețe.
‎Încerca să facă oamenii să-i semene.
‎Bărbații trebuiau să se radă pe piept.
‎Nu-i plăcea ca bărbații ‎să aibă păr pe piept.
‎Dacă nu-i plăcea ce purtai,
‎ori te schimbai, ‎ori erai ridiculizat în public.
‎Dacă nu-i plăcea părul tău, zicea: ‎„Nu-ți stă bine părul, lasă-l să crească!”
‎De ce n-ar fi bine să ceri perfecțiunea?
‎Jaime însuși dădea un exemplu remarcabil.
‎Era parte din dogma lui. ‎„Gândește și fii ca mine!”
‎Era încântat de el însuși,
‎de corpul, sănătatea și nutriția lui.
‎Făcea totul ca un robot.
‎Era meticulos ‎în privința propriilor obiceiuri.
‎Dacă eforturile lui nu dădeau roade, ‎avea mereu un plan de rezervă.
‎Era înnebunit după chirurgia plastică.
‎A început să-și facă injecții cu botox
‎și implanturi de silicon.
‎Bineînțeles, se aștepta ‎ca discipolii lui să-l urmeze.
‎Îi încuraja să elimine ‎orice imperfecțiune minoră.
‎Am început ‎să ne punem implanturi în bărbie,
‎în obraji,
‎în buze.
‎Când era vorba de operații estetice, ‎maestrul nu voia să-și asume riscuri,
‎așa că selecta anumiți adepți ‎care să-l ajute să arate perfect.
‎Își punea adepții să-și facă ‎anumite intervenții chirurgicale,
‎ca să vadă în ce constau acestea ‎și care erau rezultatele.
‎Și chiar am văzut mulți oameni frumoși ‎supunându-se unor astfel de proceduri.
‎Cum să te îndoiești de loialitatea cuiva ‎care face asemenea eforturi
‎ca să te ajute să arăți perfect?
‎Avantajele conformității nu sunt ‎doar superficiale.
‎Conformitatea și comportamentul de grup ‎sunt foarte puternice.
‎Când toți se conformează, ‎e greu să fii prima voce critică.
‎Îți pierzi individualitatea,
‎respectul de sine, încrederea în tine,
‎și îți asumi o nouă identitate, ‎pe cea a sectei și a liderul de sectă.
‎Făcând adepții să-ți semene‎,
‎ai avansat mult pe calea ‎restructurării întregii lor existențe.
‎Dar mai e o forță ‎care îți poate slăbi controlul.
‎Cum te ferești de această amenințare?
‎TACTICĂ - DISTRUGE RELAȚIILE ANTERIOARE ‎ALE ADEPȚILOR
‎O singură stea poate străluci ‎în galaxia adepților tăi.
‎Dacă vrei o carieră de durată, ‎asigură-te că steaua ești tu!
‎Ca lider de sectă, e esențial ‎să distrugi complet identitatea membrilor
‎și să o reconstruiești din temelii.
‎Asta înseamnă să distrugi orice legătură ‎pe care membrii o aveau înainte
‎cu cei din afara sectei.
‎Învață de la maeștri!
‎Dacă vrei ca adepții tăi să nu mai aibă ‎cale de întoarcere, izolează-i!
‎Când adepții lui Jim Jones ‎au ajuns în Guyana,
‎acesta le-a tăiat legătura ‎cu lumea exterioară
‎luându-le pașapoartele și împiedicându-i ‎să comunice cu prietenii și familia.
‎Șeful Bisericii Unificării, ‎Sun Myung Moon, ducea noii recruți
‎în tabere de îndoctrinare izolate.
‎Mulți spun că au fost forțați să-și sune ‎familia și să renunțe la viețile lor.
‎Iar membrii sectei mormone ‎fondate de Warren Jeff
‎s-au dezis de rudele ‎care au ales să părăsească grupul
‎și au jurat să nu le mai vorbească.
‎Jaime s-a asigurat că adepții săi ‎au motive să se izoleze de cei din afară,
‎inclusiv de cei dragi.
‎Ne refeream la noi ‎drept „compania sfântă”.
‎Aveai de ales ‎între compania sfântă și lumea morților.
‎Nu doar că ne-a încurajat să ne separăm ‎de familie, dar ne-a ajutat să o facem.
‎Nu ne lăsa să le zicem nimic ‎părinților sau prietenilor,
‎fiindcă aceștia nu ar fi înțeles.
‎Dacă adepții nu se lasă convinși ‎să rupă legăturile anterioare,
‎există și altă tehnică…
‎RUȘINE
‎Ne înjosea adesea de față cu ceilalți.
‎„Poate că nu te interesează iluminarea.
‎Poate că nu ești destul de devotat.”
‎Ca această tactică să aibă succes, ‎trebuie să fii nemilos.
‎Nu trebuie să faci nicio excepție.
‎Nu m-a lăsat să-mi văd tatăl ‎înainte să moară.
‎A spus că aș crea o karma nefastă ‎dacă m-aș duce să-l văd,
‎fiindcă eram foarte atașată de el.
‎Rudele m-au sunat și mi-au zis ‎că voi regreta. Le-am spus că știu ce fac.
‎Aveam doar certitudini.
‎Jaime nu se simțea amenințat ‎doar de familia existentă.
‎Niciunul dintre cei care i-am fost alături ‎mai mult timp nu avem copii.
‎Spunea: „Nu de asta vă aflați aici.
‎Ați venit aici ‎ca să aflați cine sunteți cu adevărat.”
‎Nu voia copii acolo ‎fiindcă voia să monopolizeze el atenția.
‎Orice te putea distrage ‎de la calea către iluminare.
‎Asta era scuza lui.
‎După ce adepții întrerup ‎legătura cu cei dragi,
‎obstacolele în calea controlului deplin ‎vor dispărea unul câte unul.
‎Dar ai grijă, s-ar putea să apară ‎o problemă la care nu te-ai gândit.
‎Manualul zice s-o rezolvi ‎printr-o tehnică veche de când lumea.
‎TACTICĂ ‎DEZBINĂ ȘI CUCEREȘTE
‎Adepții sunt adesea ‎niște ființe disperate.
‎După ce îi izolezi de lume, pot căuta ‎alinare unul în brațele celuilalt,
‎ceea ce creează probleme.
‎Deși sectele creează o comunitate,
‎chiar și în cadrul acesteia, ‎e foarte important să existe dezacorduri.
‎Adepții trebuie să fie loiali liderului, ‎nu și altor membri sau unor subgrupuri.
‎Jaime avea propria sa metodă ‎de a-i debusola pe oameni.
‎O perfecționase ani de zile.
‎În Florida, își câștigase existența ‎prin hipnoterapie.
‎Pe atunci se numea „Michel Rostand”.
‎E unul dintre primele lui pseudonime.
‎Jaime făcea pe terapeutul tuturor.
‎Făceam ședințe de terapie individuală
‎numite „purificări”, ‎de la „purificări karmice”.
‎Ședințele de purificare ‎întăreau legătura personală.
‎Reprezentau ceva special pentru oameni. ‎Le spunea ce voia.
‎Controla totul din spatele acelei uși.
‎Ca tot ce era legat de Jaime Gomez, ‎purificarea era o adevărată ceremonie.
‎Stăteai pe un scaun, ‎el stătea pe scaunul lui,
‎care fusese făcut special pentru el.
‎Era o lumină difuză.
‎Lumina era aprinsă, dar era slabă.
‎Jaime începea cu exerciții de relaxare.
‎„Coboară pe scara cea lungă!”
‎„Zece, nouă…” etc.
‎După ce adepții lasă garda jos, ‎Jaime începe să le pună întrebări.
‎Și înregistrează răspunsurile.
‎Jaime identifică ‎punctele vulnerabile ale discipolilor săi,
‎traumele din trecut, ‎precum și neliniștile actuale.
‎Îi spuneai orice te neliniștea.
‎Adepții săi își eliberează mintea,
‎iar Jaime strânge informații
‎și câte 100 de dolari pe ședință.
‎Dar adevărata răsplată ‎e că deține toate atuurile.
‎Ne temeam să fim sinceri între noi
‎fiindcă știam că cel cu care vorbeam ‎îi va spune tot.
‎Se știa.
‎Toți pârau ca să-i facă pe plac gurului.
‎E mult stres,
‎dar slujește un scop important.
‎Oamenii trebuie dezbinați ‎ca să poată fi controlați.
‎Dacă ai urmat acest capitol,
‎ar trebui să ai discipoli izolați, ‎aflați deja la cheremul tău.
‎Dar, dacă nu ești atent,
‎și cele mai bune sisteme se pot defecta.
‎Cum îți întărești programul de control ‎al minții până nu e prea târziu?
‎TACTICĂ ‎MONOPOLIZEAZĂ TOATE INFORMAȚIILE
‎Când avansezi ‎în cariera de lider de sectă,
‎unele lucruri devin mai ușoare.
‎După ce le faci praf mintea,
‎adepții tăi devin niște subiecți perfecți ‎cărora le poți băga în cap orice dorești.
‎Dar, ca să-ți menții puterea, ‎nu lăsa garda jos!
‎Ajunge ca cineva să lanseze ‎o idee care să se propage.
‎Când oamenii încep să vorbească între ei, ‎începe să se afle adevărul.
‎Ca să controleze situația, Jaime făcea ‎ca toate informațiile să treacă pe la el.
‎Jaime era foarte priceput ‎la a ține evidența informațiilor.
‎Dădea anumite informații ‎unor oameni, dar nu și altora.
‎Știa cum să ascundă lucrurile.
‎Nimeni nu știa ce se petrece ‎în spatele ușii sale închise.
‎Ba chiar pusese două uși ‎pentru intimitate și protecție.
‎Nimeni n-a întrebat nimic ‎fiindcă nu credeam că se petrece ceva rău.
‎Dar, într-o zi a anului 2006,
‎toți membrii au primit un e-mail șocant.
‎Era de la un fost membru important ‎al Buddhafield,
‎care plecase recent fără vreo explicație.
‎Conținea o listă lungă de acuzații grave ‎la adresa gurului.
‎Afirma că Jaime mințea despre trecutul său ‎și despre instrucția sa spirituală.
‎Îl acuza de evaziune fiscală,
‎de manipulare emoțională extremă
‎și de o serie de abuzuri sexuale.
‎Membrii grupului credeau că e celibatar, ‎fiindcă așa se descrisese.
‎Acuzațiile din scrisoare ‎au provocat o criză.
‎Secrete ascunse ani de zile ‎încep să iasă la iveală.
‎Am avut o relație sexuală cu el.
‎Asta se întâmpla de vreo 20 de ani ‎și noi nu știam nimic.
‎I-am sugerat că nu mai vreau să facem sex
‎și a zis că poate n-ar trebui ‎să mai fiu acolo.
‎„Poate ai depășit toate astea.”
‎Mă amenința cu excomunicarea.
‎Nu voiam să plătesc acest preț. ‎Ce era să fac? Unde era să mă duc?
‎Asta îmi era calea.
‎Alții aveau să urmeze în curând.
‎Plănuise cu ani înainte să facem sex. ‎Mi-a mărturisit mai târziu.
‎Nu era o relație sănătoasă.
‎El își obținea satisfacția, ‎iar eu îl slujeam.
‎M-a pus să promit că nu spun niciodată.
‎Curând după acel e-mail șocant,
‎Jaime își cheamă adepții ‎și neagă orice vină.
‎Dar, după avalanșa de noi informații,
‎Jaime începe să piardă controlul.
‎Când am realizat până unde se mersese,
‎am putut discuta ‎lucruri pe care nu le discutam înainte.
‎Ajunsesem la limită.
‎Nu făcea decât să-i manipuleze ‎pe cei din jurul lui.
‎Și am zis: „Gata! Eu am terminat.”
‎După mai bine de 20 de ani
‎de folosit manualul pentru a manipula ‎și a-și îndeplini dorințele,
‎bula informațională a lui Jaime s-a spart,
‎permițând adepților să priceapă ‎că fuseseră înșelați de la bun început.
‎Nu atinsese nimeni iluminarea.
‎Nu absolvise nimeni cursul în afară de el.
‎Aveam cam 120 de membri.
‎Dar, în următoarele șase luni, ‎grupul s-a destrămat.
‎Dacă te temi că discipolii tăi ‎vor merge mai departe și te vor uita,
‎te temi degeaba.
‎Rămâi cu traume.
‎Cum să mai am încredere în mine ‎după ce am crezut în el fără rezerve?
‎O campanie reușită de control al minții ‎te va face lider de sectă pe termen lung.
‎Dar, dacă nu vei vrea ‎să obții doar victorii morale,
‎trebuie să promiți ‎ceva mai presus de înțelepciunea ta divină
‎și să arăți că-ți ții promisiunile.
‎Știu profesorul perfect.
‎Suntem programați ‎să acceptăm cu ușurință moartea,
‎dar există alternative.
‎Subtitrarea: George Georgescu